[pic] | EUROPOS BENDRIJŲ KOMISIJA | Briuselis, 3.12.2008 KOM(2008) 838 galutinis 2005/0245 (COD) Pasiūlymas EUROPOS PARLAMENTO IR TARYBOS REGLAMENTAS iš dalies keičiantis Reglamento (EB) Nr. 1080/2006 dėl Europos regioninės plėtros fondo nuostatas dėl investicijų į energijos vartojimo efektyvumą ir atsinaujinančiosios energijos naudojimą būstuose tinkamumo finansuoti AIŠKINAMASIS MEMORANDUMAS 1. Pasiūlymo aplinkybės | 110 | Pasiūlymo pagrindas ir tikslai Kovodama su finansine krize, Komisija ėmėsi iniciatyvos ir pasiūlė valstybėms narėms gamybos ekonomikos atgaivinimo programą[1]. Valstybės narės parėmė šią iniciatyvą, vėliau ji buvo papildyta Europos ekonomikos atkūrimo planu[2], kuriame be kita ko siūloma imtis veiksmų prioritetinėse Lisabonos strategijos srityse. Energetikos srityje ypatingas dėmesys skiriamas energijos vartojimo pastatuose efektyvumui gerinti. Todėl valstybės narės skatinamos persvarstyti struktūrinių fondų veiksmų programas ir jose didesnį dėmesį skirti investicijoms į energijos vartojimo efektyvumą, taip pat kai investuojama į socialinius būstus. Siekiant tai įgyvendinti, reikia pakeisti šiuo metu galiojančią reglamentavimo sistemą. | 120 | Bendrosios aplinkybės Skatinant investicijas į energijos vartojimo pastatuose efektyvumą, stiprinamas tvarus Europos ekonomikos augimas, didinamas ES konkurencingumas, tobulinamos praktinės žinios apie energijos vartojimo efektyvumą ir atsinaujinančiąją energiją ir įgyvendinami Europos energetikos strategijos tikslai. Be to, mažas pajamas gaunantiems namų ūkiams skirtos viešosios investicijos užtikrina solidarumą ir socialinę sanglaudą šiuo laikotarpiu. Nors ši sritis ES kompetencijai nepriklauso, įvairios ES politikos sritys turi poveikio sprendžiant būsto klausimus. Sprendimas remti investicijas į energijos vartojimo efektyvumą pastatuose, taip pat socialiniuose būstuose, priklauso valstybių narių kompetencijos sričiai. 2008 m. lapkričio 24 d. Marselyje įvykusiame neoficialiame susitikime už būsto politiką atsakingi ministrai pabrėžė tokios paramos svarbą ir poreikį. Dabartinėmis aplinkybėmis pirmiausiai reikia sudaryti galimybę pasinaudoti ES finansine parama darant tokio tipo investicijas ir suteikti visoms valstybėms narėms tam tinkamą teisinę priemonę, o vėliau – užtikrinti, kad valstybės narės tinkamai ja naudotųsi. Be to, ES bendrai finansuojama viešoji parama turėtų būti skiriama tik tiems namų ūkiams, kuriems jos labiausiai reikia. Teikiamu pasiūlymu, kuris yra viena svarbiausių ES energetikos ir klimato kaitos strategijos dalių, skatinamos investicijos į energijos vartojimo efektyvumą ir atsinaujinančiąją energiją, kurios yra prioritetinės ERPF paramos teikimo sritys. | 130 | Pasiūlymo srityje galiojančios nuostatos Pagal šiuo metu galiojančią reglamentavimo sistemą ERPF teikiama parama būsto sektoriui, įskaitant energijos vartojimo efektyvumą, buvo skiriama tik valstybėms narėms, į Europos Sąjungą įstojusioms 2004 m. gegužės 1 d. ar vėliau, laikantis Reglamento (EB) Nr. 1080/2006 7 straipsnio 2 dalies sąlygų. | 140 | Derėjimas su kitomis Europos Sąjungos politikos sritimis ir tikslais Šis pasiūlymas visiškai dera su ES politikos tikslais aplinkos, energijos vartojimo efektyvumo ir atsinaujinančiosios energijos srityse ir juo siekiama Direktyvos 2002/91/EB dėl pastatų energinio naudingumo[3], Direktyvos 2006/32/EB dėl energijos galutinio vartojimo efektyvumo ir energetinių paslaugų, panaikinančios Tarybos direktyvą 93/76/EEB[4] ir Europos Parlamento ir Tarybos direktyvos dėl skatinimo naudoti energiją iš atsinaujinančių šaltinių[5] pasiūlymo tikslų. | 2. Konsultacijos su suinteresuotosiomis šalimis ir poveikio vertinimas | Konsultacijos su suinteresuotosiomis šalimis | 211 | Konsultacijų metodai, pagrindiniai tiriamieji sektoriai ir bendras respondentų apibūdinimas 2008 m. rugsėjo 24 d. ir 2008 m. spalio 21 d. įvykusiuose Fondų koordinavimo komiteto posėdžiuose buvo pasinaudota galimybe išnagrinėti reglamento tekste nustatytas lankstumo ribas ir parengtos investicijų į energijos vartojimo efektyvumą ir atsinaujinančiąją energiją pastatuose tinkamumo finansuoti gairės (COCOF, Gairės Nr. 08/0034/02). | 212 | Atsakymų santrauka ir kaip į juos buvo atsižvelgta Po visų konsultacijų paaiškėjo, kad, valstybių narių nuomone, sprendimai, rasti aiškinant Reglamentą Nr. 1080/2006, buvo nepriimtini. | Tiriamųjų duomenų rinkimas ir naudojimas | 229 | Nepriklausomo tyrimo neprireikė. | 230 | Poveikio vertinimas Šiuo pasiūlymu papildomi nereglamentuojamieji pakeitimai, kuriais siekta užtikrinti visoms valstybėms narėms galimybę visapusiškai naudotis sukurtomis bendrojo finansavimo galimybėmis pagal ERPF ir Sanglaudos fondo nuostatas (COCOF, Gairės Nr. 08/0034/02). Pagal šį pasiūlymą išlaidos būstui nurodomos kaip tinkamos finansuoti, siekiant įteisinti investicijas ir palengvinti jų skyrimą; be galiojančio teisinio pagrindo pakeitimo tai būtų neįmanoma. | 3. Teisiniai pasiūlymo aspektai | 305 | Siūlomos priemonės santrauka Siūlomu Reglamento (EB) Nr. 1080/2006 dėl Europos regioninės plėtros fondo pakeitimu siekiama įteisinti paramą ir palengvinti jos teikimą energijos vartojimo efektyvumui gerinti ir atsinaujinančiajai energijai naudoti būsto sektoriuje visose valstybėse narėse. Siekiant apčiuopiamų ekonominių rezultatų, labai svarbu į šias sritis investuoti reguliariai ir plačiu mastu, vadovaujantis tinkamo lygmens valstybių narių institucijų parengta schema. Tokia schema galėtų būti valstybės pagalbos schema arba plataus masto viešoji veiksmų programa. Be to, teikiant paramą pagal sanglaudos politiką svarbu ją nukreipti ten, kur viešosios investicijos reikalingiausios, šiuo atveju mažas pajamas gaunantiems namų ūkiams. Kadangi ES masto mažas pajamas gaunančių namų ūkių apibrėžties nėra, valstybės narės turi taikyti savo apibrėžtis, remdamosi galiojančiomis nacionalinėmis nuostatomis. | 310 | Teisinis pagrindas Europos Parlamento ir Tarybos reglamento (EB) Nr. 1080/2006 dėl Europos regioninės plėtros fondo ir panaikinančio Reglamentą (EB) Nr. 1783/1999 7 straipsnyje apibrėžtos būsto sektoriuje taikomos tinkamumo finansuoti taisyklės. | 329 | Subsidiarumo principas Pasiūlymas atitinka subsidiarumo principą, nes juo siekiama padėti valstybėms narėms priimant pakeitimus, kuriais būtų sustiprintas jų vaidmuo pasidalijamai valdant fondus. Be to, teikiamu pasiūlymu valstybėms narėms leidžiama savo nuožiūra tinkamiausiu būdu įtvirtinti viešąją paramą ir apibrėžiant mažas pajamas gaunančių namų ūkius naudotis nacionalinėmis apibrėžtimis. | Proporcingumo principas Pasiūlymas neprieštarauja proporcingumo principui dėl nurodytos (-ų) priežasties (-čių). | 331 | Pasiūlymas atitinka proporcingumo principą, nes juo įteisinamas investicijų į energiją būsto sektoriuje tinkamumas finansuoti mažas pajamas gaunantiems namų ūkiams visose valstybėse narėse, nenustatant papildomų sąlygų. | 332 | Pasiūlymu suteikiama papildoma galimybė investuoti valstybėse narėse, paramą skiriant tik tiems, kuriems reikia viešosios paramos. | Pasirinktos priemonės | 341 | Siūloma priemonė – reglamentas. | 342 | Kitos priemonės nėra laikomos tinkamomis dėl nurodytos (-ų) priežasties (-čių). Komisija jau išnagrinėjo galiojančių teisės aktų galimybių ribas. Net išplėstai juos aiškinant, dėl galiojančiomis taisyklėmis nustatyto riboto tinkamumo finansuoti neleidžiama didelių sumų investuoti į būsto sektorių visose valstybėse narėse. | 4. Poveikis biudžetui | 409 | Pasiūlymas Bendrijos biudžetui poveikio neturi. | 2005/0245 (COD) Pasiūlymas EUROPOS PARLAMENTO IR TARYBOS REGLAMENTAS iš dalies keičiantis Reglamento (EB) Nr. 1080/2006 dėl Europos regioninės plėtros fondo nuostatas dėl investicijų į energijos vartojimo efektyvumą ir atsinaujinančiosios energijos naudojimą būstuose tinkamumo finansuoti EUROPOS PARLAMENTAS IR EUROPOS SAJUNGOS TARYBA, atsižvelgdami į Europos bendrijos steigimo sutartį, ypač į jos 162 straipsnį, atsižvelgdami į Komisijos pasiūlymą[6], atsižvelgdami į Europos ekonomikos ir socialinių reikalų komiteto nuomonę[7], atsižvelgdami į Regionų komiteto nuomonę[8], laikydamiesi Sutarties 251 straipsnyje nustatytos tvarkos, kadangi: (1) Siekdama paskatinti ilgalaikį ir tvarų Europos ekonomikos augimą, Komisija priėmė komunikatą dėl Europos ekonomikos atkūrimo plano[9], kuriame išdėstoma įmonių investicijų į pastatų, įskaitant gyvenamuosius pastatus, energijos vartojimo efektyvumo gerinimą svarba. (2) Europos regioninės plėtros fondas teikia paramą būsto sektoriui, įskaitant energijos vartojimo efektyvumo sritį, tik tose valstybėse narėse, kurios į Europos Sąjungą įstojo 2004 m. gegužės 1 d. ar vėliau, laikantis 2006 m. liepos 5 d. Europos Parlamento ir Tarybos reglamento (EB) Nr. 1080/2006 dėl Europos regioninės plėtros fondo ir panaikinančio Reglamentą (EB) Nr. 1783/1999[10] 7 straipsnio 2 dalies sąlygų. Parama investuojant į energijos vartojimo efektyvumą ir atsinaujinančiąją energiją būsto sektoriuje turėtų galėti naudotis visos valstybės narės. (3) Remiamos turėtų būti tos investicijos, kurios teikiamos pagal viešąsias schemas, laikantis Europos Parlamento ir Tarybos direktyvos 2006/32/EB dėl energijos galutinio vartojimo efektyvumo ir energetinių paslaugų, panaikinančios Tarybos direktyvą 93/76/EEB,[11] tikslų. (4) Siekiant užtikrinti, kad būtų siekiama EB sutarties 158 straipsnyje minėto ekonominės ir socialinės sanglaudos tikslo, parama turėtų būti skiriama mažas pajamas gaunantiems namų ūkiams, kurie taip apibrėžti galiojančiuose valstybių narių teisės aktuose. (5) Todėl Reglamentą (EB) Nr. 1080/2006 reikėtų atitinkamai iš dalies pakeisti, PRIĖMĖ ŠĮ REGLAMENTĄ: 1 straipsnis Reglamento (EB) Nr. 1080/2006 7 straipsnis iš dalies keičiamas taip: 1. Po 1 dalies įterpiama ši 1a dalis: „1.a. Mažas pajamas gaunančių namų ūkių išlaidos, susidarančios gerinant energijos vartojimo efektyvumą ir naudojant atsinaujinančiąją energiją pastatytuose būstuose, turėtų būti tinkamos finansuoti visose valstybėse narėse.“ 2. 2 dalies pirmas sakinys pakeičiamas taip: „Išlaidos būstui, išskyrus 1a dalyje apibrėžtas išlaidas energijos efektyvumui gerinti ir atsinaujinančiai energijai naudoti, yra tinkamos finansuoti tik tose valstybėse narėse, kurios į Europos Sąjungą įstojo 2004 m. gegužės 1 d. ar vėliau, įgyvendinus šias sąlygas:“ 2 straipsnis Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje . Šis reglamentas privalomas visas ir tiesiogiai taikomas visose valstybėse narėse. Priimta Briuselyje Europos Parlamento vardu Tarybos vardu Pirmininkas Pirmininkas [1] COM(2008) 706. [2] COM(2008) 800. [3] OL L 1, 2003 1 4, p. 65. [4] OL L 114, 2006 4 27, p. 64. [5] COM(2008) 19, 2008 1 23. [6] OL C [...], [...], p. [...]. [7] OL C [...], [...], p. [...]. [8] OL C [...], [...], p. [...]. [9] COM(2008) 800, 2008 11 26. [10] OL L 210, 2006 7 31, p. 1. [11] OL L 114, 2006 4 27, p. 64.